**PRANEŠIMAS SPAUDAI**

2025-09-29

**Socialinės apsaugos ir darbo ministerijos kanclere pradeda dirbti Svetlana Tučkė**

**Socialinės apsaugos ir darbo ministrės Jūratės Zailskienės komandoje ministerijos kanclere pradėjo dirbti Svetlana Tučkė.**

S. Tučkė turi nemažos darbo patirties viešajame ir privačiame sektoriuose, išmano socialinės politikos klausimus.

Ji anksčiau dirbo Ministro Pirmininko patarėja socialinės politikos klausimais, buvo atsakinga už ekspertinių žinių socialinės politikos formavimui ir įgyvendinimui teikimą, teisėkūros iniciatyvų vertinimą, teisėkūros procesų koordinavimą. Vyriausybėje taip pat yra dirbusi Užsienio ir ES reikalų skyriuje.

S. Tučkė, dirbdama Seimo narių padėjėja, įgijo nemažos patirties įstatymų rengimo, bendradarbiavimo su institucijomis, bendravimo su visuomene, užsienio politikos klausimais.

Kanclerė S. Tučkė Mykolo Romerio universitete yra įgijusi verslo bei tarptautinės prekybos magistro, Klaipėdos universitete – viešojo administravimo bakalauro laipsnius.